Melaniya Tramp Oq uyga ko‘chib o‘tganidan xursand

AQSh birinchi xonimi Melaniya Tramp 11-iyun, yakshanba kuni Twitter’ga Amerika prezidenti rasmiy qarorgohi derazasidan olingan manzara suratini e’lon qilib, Oq uyga ko‘chib o‘tganidan mamnunligini bildirdi, deb yozadi “TASS”.

“Yangi uyimizda orttiriladigan ajoyib xotiralarni intiqlik bilan kutmoqdaman”, — deb yozdi u #movingday (“ko‘chish kuni”) xeshtegi bilan.
Avvalroq Politico gazetasi o‘z manbalariga tayanib, avval Nyu-Yorkning Manxetten tumanidagi Trump Tower osmono‘par binosida yashab kelgan Melaniya va prezidentning kenja o‘g‘li Berron Vashingtonga 14-iyun kuni, o‘quv yili tugaganidan so‘ng ko‘chishini ma’lum qilgan edi.
Looking forward to the memories we'll make in our new home! #Movingday pic.twitter.com/R5DtdV1Hnv
— Melania Trump 45 Archived (@FLOTUS45) June 12, 2017